**Alerg!**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alerg, și cad, și iară mă ridic,

În cursa vieții, lungă alergare --

Și poți să crezi că nu mai simt nimic

Când stau cu îndârjire în piciore.

Obstacole multiple-am înfruntat,

Cu fruntea sus și ochii scăpărând,

N-am ezitat și nu m-am lamentat,

Deși sudoarea-mi cade picurând.

Am izbândit când mulți se îndoiau

Că voi răzbi în lunga alergare,

Acum din viață sigur știu să iau

Ce-i important și sigur cu valoare.

Alerg, și cad, și iară mă ridic,

E important să fiu un finalist

În cursa vieții, vieții îi dedic

Un suflet cald cu luciu de-ametist!